CELEX: 32016D1892
Language: et
Date: 2016-10-10 00:00:00
Title: Nõukogu otsus (EL) 2016/1892, 10. oktoober 2016, 2015. aasta rahvusvahelise oliiviõli- ja lauaoliivilepingu Euroopa Liidu nimel allkirjastamise ja selle ajutise kohaldamise kohta

28.10.2016   
            
            
               ET
            
            
               Euroopa Liidu Teataja
            
            
               L 293/2
            
         NÕUKOGU OTSUS (EL) 2016/1892,
   10. oktoober 2016,
   2015. aasta rahvusvahelise oliiviõli- ja lauaoliivilepingu Euroopa Liidu nimel allkirjastamise ja selle ajutise kohaldamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 5,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               19. novembril 2013 andis nõukogu komisjonile volituse alustada liidu nimel läbirääkimisi uue rahvusvahelise oliiviõli- ja lauaoliivilepingu sõlmimiseks.
            
         
               (2)
            
            
               Uue rahvusvahelise oliiviõli- ja lauaoliivilepingu teksti võtsid 2005. aasta oliiviõli ja lauaoliive käsitleva rahvusvahelise lepingu jätkulepingu („leping“) läbirääkimistega seotud Ühinenud Rahvaste Organisatsiooni (ÜRO) konverentsi raames 9. oktoobril 2015 vastu 24 ÜRO Kaubandus- ja Arengukonverentsi liikmesriiki ning kaks valitsustevahelist organisatsiooni.
            
         
               (3)
            
            
               2005. aasta rahvusvahelist oliiviõli- ja lauaoliivilepingut, (1) mis kaotas kehtivuse 31. detsembril 2014, pikendati 31. detsembrini 2015 ja see jäi kehtima lepingu artikli 47 lõike 3 alusel lepingu jõustumiseni, tingimusel et pikendamise periood ei ületa 12 kuud. Leping on allkirjastamiseks avatud ÜRO peakorteris New Yorgis kuni 31. detsembrini 2016 (kaasa arvatud).
            
         
               (4)
            
            
               Lepingu artikli 31 lõikes 1 on sätestatud tingimused selle jõustumiseks 1. jaanuaril 2017. Artikli 31 lõigetega 2 ja 3 nähakse teatavatel tingimustel ette lepingu jõustumine ajutiselt, kui nimetatud artikli lõike 1 tingimusi ei täideta.
            
         
               (5)
            
            
               Kooskõlas lepingu artikli 31 lõikega 2 ning selleks, et vältida 2005. aasta oliiviõli ja lauaoliive käsitleva rahvusvahelise lepingu normide kohaldamise katkestamist, tuleks ette näha lepingu ajutine kohaldamine liidus, kui lepingu sõlmimiseks vajalikku menetlust ei viida lõpule enne 1. jaanuari 2017.
            
         
               (6)
            
            
               Samuti tuleks ette näha lepingu ajutine kohaldamine liidus kooskõlas artikli 31 lõikega 3, kui selle lõplikuks või ajutiseks jõustumiseks vajalikke tingimusi artikli 31 lõigete 1 ja 2 kohaselt ei täideta 31. detsembriks 2016.
            
         
               (7)
            
            
               Seega tuleks leping liidu nimel allkirjastada, eeldusel et see hiljem sõlmitakse, ning teatada selle ajutisest kohaldamisest lepingu artikli 31 lõigetes 2 ja 3 sätestatud tingimustel,
            
         ON VASTU VÕTNUD KÄESOLEVA OTSUSE:
   Artikkel 1
   Oliiviõli ja lauaoliive käsitleva 2015. aasta rahvusvahelise lepingu liidu nimel allkirjastamiseks antakse luba, eeldusel et nimetatud leping hiljem sõlmitakse.
   Lepingu tekst on lisatud käesolevale otsusele.
   Artikkel 2
   Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
   Artikkel 3
   Liit kohaldab lepingut ajutiselt alates 1. jaanuarist 2017, kui selle liidu poolt sõlmimiseks vajalik menetlus ei ole lõpule viidud ja lepingu artikli 31 lõigetes 2 ja 3 sätestatud tingimused on täidetud.
   Lepingu ajutisest kohaldamisest käesoleva artikli esimeses lõigus sätestatud tingimustel teavitavad kooskõlas lepingu artikli 31 lõigetega 2 ja 3 lepingu allkirjastamiseks volitatud isik(ud) käesoleva otsuse artikli 2 tähenduses.
   Artikkel 4
   Käesolev otsus jõustub selle vastuvõtmise päeval.
   
      Luxembourg, 10. oktoober 2016
      
         
            Nõukogu nimel
         
         
            eesistuja
         
         G. MATEČNÁ
      
   
   
      (1)  ELT L 302, 19.11.2005, lk 47.